Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: * Lásd a gépjárműfenntartó tevékenység személyi és dologi feltételeiről szóló 1/1990. (IX. 29.) KHVM rendeletet.
Paragraph Index: 877

c) a vizsgáló állomáson a forgalomba helyezés előtti és az időszakos vizsgálatra állított járművek száma a megelőző évben 400 db-ot meghaladta. 8.5. A vizsgabiztos e tevékenységének végzése során hatósági jogkörben eljáró, hivatalos személynek minősül, akire a köztisztviselőkre vonatkozó szabályok értelemszerűen vonatkoznak. A vizsgabiztos a tevékenysége során a közlekedési felügyelet nevében jár el, tevékenységéért a közlekedési felügyelettől díjazásban részesül, függetlenül attól, hogy a vizsgáló állomás alkalmazottja-e. 8.6. A vizsgabiztos a területi közlekedési felügyelet vezetőjének (vagy a vizsgabiztosok szakmai felettesének) haladéktalanul köteles jelenteni, ha a vezénylése során a 8.2. pontban meghatározott összeférhetetlenségi ok merül fel, illetőleg ha a járművet vizsgára állító személy, illetőleg a járműfenntartó a tevékenységében akadályozza, zavarja, vagy döntését befolyásolni igyekszik.

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes